jkorsvik/nowiki_second_scrape_merged huggingface dataset:
Elfriede Kaun

Elfriede Kaun (født 5. oktober 1914 i Büttel i Steinburg, død 5. mars 2008 i Kiel) var en tysk friidrettsutøver som deltok i de olympiske leker 1936 i Berlin. 
Kaun vant en olympisk bronsemedalje i friidrett under Sommer-OL 1936 i Berlin. Hun kom på tredjeplass i høydehopp for damer med et hopp på 1,60 meter bak Ibolya Csák fra Ungarn og britiske Dorothy Odam alle tre hoppet 1,60.  


== OL-medaljer ==
1936  Berlin -  Bronse i friidrett, høydehopp damer  Tyskland


== Referanser ==


== Eksterne lenker ==
(de) Elfriede Kaun – Munzinger Sportsarchiv 
(en) Elfriede Kaun – Olympics.com 
(en) Elfriede Kaun – Olympic.org 
(en) Elfriede Kaun – Olympedia 
(en) Elfriede Kaun – Sports-Reference (OL-resultater – arkivert) 
(en) Elfriede Kaun – databaseOlympics.com (arkivert) 
(en) Elfriede Kaun – Track and Field Statistics 
(en) Elfriede Kaun – TheSports.org
John Birks

Harry John Betteley Birks (født 12. januar 1945) er professor i biologi ved Bjerknessenteret ved Universitetet i Bergen. Birks' forskningsfelt er paleoøkologi det vil si rekonstruksjon av fortidens klima og økologiske system ved hjelp av målinger av pollen, vegetasjon o.l. Birks er utdannet ved University of Cambridge og har arbeidet i Bergen siden 1984. 
Birks ble valgt til medlem av Det Norske Videnskaps-Akademi i 1987 og fikk Fridtjof Nansens belønning for fremragende forskning i 1998. 


== Referanser ==


== Litteratur ==

(no) Publikasjoner av John Birks i forskningsdokumentasjonssystemet CRIStin

(no) Publikasjoner av John Birks i BIBSYS


== Eksterne lenker ==
Ansatteside ved Bjerknessenteret
Forskning.no For sent for fjellblomstene 7.4. 2006
Yukio Sakano

Yukio Sakano (japansk: 坂野 幸夫, Sakano Yukio) (født 3. februar 1976 i Yonezawa) er en japansk skihopper.
Han debuterte internasjonalt i kontinentalcupen sesongen 1994-95. I verdenscupen har han bare deltatt i renn i Japan, der han debuterte med 40.-plass i normalbakken i Sapporo 16. januar 1997. Hans beste plassering i verdenscupen er 11.-plass i storbakken i Sapporo 21. januar 2006. Sammenlagt i verdenscupen ble han nummer 44 i sesongen 2005-06.


== Referanser ==


== Eksterne lenker ==
(en) Yukio Sakano – FIS (skihopping)
Lion’s Head

Lion's Head («Løvens hode») er et fjell som ligger mellom Table Mountain og Signal Hill i Cape Town i Sør-Afrika. Det har en høyde på 669 moh. Fjelltoppen former den dramatiske bakgrunnen til byen Cape Town og er en del av Table Mountain nasjonalpark. 


== Historie ==
I det 17. århundre var fjellet kjent som Leeuwen Kop (Lion's Head) av nederlenderne, mens Signal Hill var kjent som Leeuwen Staart (Lion's Tail) ettersom formen ligner en løve eller sfinks som bøyer seg. Britene i det 17. århundre kalte fjellet Sugar Loaf.


== Omgivelser ==
Byens forsteder omgir fjellet og Signal Hill på så å si alle kanter, men streng forvaltning av byens myndigheter har holdt utviklingen av boliger i høyere strøk nede. Området er av betydning for Kappmalayer-samfunnet, som historisk sett bodde i Bo-Kaap-kvartalet nær Lion's Head. Det finnes en rekke historiske graver og helligdommer (kramats) av malayiske ledere på de nedre fjellsidene. 


== Geologi, flora og fauna ==
Den øvre delen av fjellet består av flattliggende Table Mountain-sandstein, og de nedre bakkene er dannet av kappgranitt og Malmesbury-formasjonen, som er eldre prekambrisk steiner. 
Lion's Head er dekket av naturlig fynbosvegetasjon og er hjemmet til en rekke smådyr. 


== Aktiviteter ==
Lion's Head er kjent for spektakulær utsikt over byen, og den timelange klatreturen til toppen er spesielt populær under fullmåne. Fjellsidene er også et godt utgangspunkt for paraglidere. 


== Referanser ==


== Eksterne lenker ==
(en) Hiking på Lion's Head
Weichang Manzu Menggu

Weichang (kinesisk: 围场满族蒙古族自治县; pinyin: Wéichǎng mǎnzú měnggǔzú Zìzhìxiàn, ᠸᡝᡳᠴᠠᠩ ᠮᠠᠨᠵᡠ ᠮᠣᠩᡤᠣ ᠪᡝᠶᡝ ᡩᠠᠰᠠᠩᡤᠠ ᠰᡳᠶᠠᠨ
ᠸᠧᠢᠴᠠᠩ ᠮᠠᠨᠵᠤ ᠮᠣᠩᠭ᠋ᠣᠯ ᠥᠪᠡᠷᠲᠡᠭᠡᠨ ᠵᠠᠰᠠᠬᠤ ᠰᠢᠶᠠᠨ) er et autonomt fylke for mandsjuer og mongoler i byprefekturet Chengde i provinsen Hebei i Folkerepublikken Kina. Weichang ligger aller lengst nord i Hebei.
Befolkningen var på 509 169 innbyggere i 1999.


== Historie ==
Området var i lange tider beitemarker for mongolske stammefolk. Tidlig i Qing-dynastiets tid skjenket auqan-, kharchin- og onnigudmongolene det hele til Kangxi-keiseren, som så gjorde det om til Mulan jaktområde. Som kongelig jaktpark var den ganske romslig, på rundt 9.000 km2, omtrent som Rogaland.

På den tiden, bortsett fra noen soldater som forsvarte og vedlikeholdt dette keiserlige jaktområdet, ble andre vanlige mennesker forbudt å bo i området. Det lå i behagelig nærhet til det keiserlige sommerpalasset i Chengde. 
Mot slutten av Qing-tiden ble det anlagt en hestepaddock. Etter 1911-revolusjonen flyttet det gradvis noen bønder dit, men klimaet var kaldt og ikke egnet for landbruksproduksjon. 
I 1913 omgjorde den nye nasjonale regjeringen jaktparken til et fylke, som fikk navnet Weichang.


== Administrative enheter ==
Storkommuner:

Weichang (围场镇), Siheyong (四合永镇), Kelegou (克勒沟镇), Qipanshan (棋盘山镇), Banjieta (半截塔镇), Chaoyangdi (朝阳地镇), Chaoyangwan (朝阳湾镇);Kommuner:

Daobazi (道坝子乡), Longtoushan (龙头山乡), Yaozhan (腰站乡), Huangtukan (黄土坎乡), Sidaogou (四道沟乡), Lanqikalun (兰旗卡伦乡), Yinwogou (银窝沟乡), Xindi (新地乡), Guangfayong (广发永乡), Yutaihe (育太和乡), Guojiawan (郭家湾乡), Yangjiawan (杨家湾乡), Dahuanqi (大唤起乡), Haliha (哈里哈乡), Xinbo (新拨乡), Zhangjiawan (张家湾乡), Baoyuanzhan] (宝元栈乡), Shanwanzi (山湾子乡), Sanyiyong (三义永乡), Jiangjiadian (姜家店乡), Xiahuofang (下伙房乡), Yangebai (燕格柏乡), Pailou (牌楼乡), Chengzi (城子乡), Laowopu (老窝铺乡), Yudaokou (御道口乡), Shizhuozi (石桌子乡), Datoushan (大头山乡), Nanshanzui (南山嘴乡), Xilongtou (西龙头乡).


== Samferdsel ==
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.


== Referanser ==
Ronald Craig

Ronald Lucius Craig (født 21. oktober 1952) er en norsk-amerikansk jurist. Han ble dr. juris i 2006 på en avhandling om diskrimineringsrett. Craig er styreleder for Antirasistisk senter og vært tilknyttet Norsk senter for menneskerettigheter siden 2002. Craig er utdannet ved Northwestern university of Chicago i 1977. Han har utgitt flere norsk-engelske juridiske ordbøker som drøfter forskjeller og likheter mellom begrepene brukt i anglo-amerikansk og norsk rett. Craig var medlem av utvalget som skrev NOU 2002:12 "Rettslig vern mot etnisk diskriminering"


== Litteratur ==

(no) Publikasjoner av Ronald Craig i BIBSYS


== Referanser ==


== Eksterne lenker ==
(no) Aftenposten Rasismens ansikt i dag kronikk av Ronald Craig 22. mai 2008
Jiagedaqi

Jiagedaqi (kinesisk: 加格达奇区; pinyin: Jiāgédáqí Qū) er et bydistrikt faktisk administrert under prefekturet Daxing'anling i Heilongjiang og hovedstaden i dette prefekturet, skjønt det formelt er del av det autonome banner Oroqin i Indre Mongolia.
Det har et areal på 1.587 kvadratkilometer og teller 155.000 innbyggere (2002). 


== Samferdsel ==
Kinas riksvei 111 ender opp i Jiagedaqi. Den løper fra Beijing via Chifeng til Jiagedaqi.


== Eksterne lenker ==
Lokalregjerinens sider
John Reidar Jensen

John Reidar Jensen er tidligere fotballspiller, som nå er spillende trener for Svelvik if. Han har tidligere spilt for Follo FK, Vålerenga, Kongsvinger og Modum. Han har utdannelse fra Norges toppidrettsgymnas i Bærum.
John Reidar Jensen spilte kvalifisering til tippeligaen med Kongsvinger i 2004
John Reidar Jensen har over 100 kamper i 1 Divisjon og var en god straffe skytter.


== Eksterne lenker ==
Profil hos altomfotball.no
George Grey

George Grey er navnet til flere personer:

George Grey, 2. baronett (1799–1882), britisk politiker.
George Grey, 2. jarl av Kent.
George Edward Grey (1812–1898), guvernør i Kappkolonien, Sør-Australia og New Zealand.
George Grey (langrennsløper) (1979–), canadisk langrennsløper.
George Charles Grey (1918–1944), britisk politiker, parlamentsmedlem for Berwick-upon-Tweed.


== Se også ==
George Gray
Icesave-avtalen

Icesave-avtalen var en avtale mellom regjeringene i Nederland, Storbritannia og Island om at Island skulle ta opp et lån på 3,88 milliarder euro for å tilbakebetale innskyteres sparepenger i den islandske nettbanken Icesave. Icesave, som ble opprettet av den islandske Landsbanki, hadde tilbudt gunstig rente og fått mange nederlandske og britiske innskytere. Disse tapte innskuddene sine da bankvesenet på Island gikk overende under finanskrisa høsten 2008.
Styresmaktene i Nederland og Storbritannia forlangte at den islandske staten skulle dekke alle tapene til de utenlandske innskyterne etter at bankvesenet på Island gikk overende. For å imøtekomme dette inngikk regjeringen på Island en avtale om å låne 3,88 milliarder euro.
Avtalen ble i første omgang forkastet av Alltinget i august 2009, men 30. desember 2009 vedtok Alltinget med 33 mot 30 stemmer å godta avtalen. Imidlertid nektet presidenten å sanksjonere lovvedtaket og krevde at det i stedet ble folkeavstemning.


== Folkeavstemning ==
Folkeavstemningen om Icesave-avtalen ble avholdt 6. mars. Statsminister Johanna Sigurdardottir oppfordret folk til å boikotte denne, som hun kalte både meningsløs, trist og bortkastet. Ved valget sa et stor flertall av de stemmeberettigede islendingene nei til Icesave-avtalen:


== Kilder ==
ABC-nytt
Aftenposten
Mafadi

Mafadi (afrikaans: Mafadipiek) er et fjell som ligger i fjellkjeden Drakensberg på grensen mellom Sør-Afrika og Lesotho. Med en høyde på 3 450 moh. er Mafadi det høyeste fjellet i Sør-Afrika, men det er lavere enn Thabana Ntlenyana, som med en høyde på 3 482 moh. er det høyeste fjellet i Lesotho og hele det Sørlige Afrika. 


== Bestigning ==
Bestigning av Mafadi fra sørafrikansk side skjer vanligvis via campingplassen i Injasuthi. Ruten innebærer en om lag 8 km fottur til Marble Baths. Dette etterfølges av en gåtur langs elven med en kombinasjon av korte stier og hopping over rullesteiner. Alt dette ender nederst i bunnen av fjellet, som videre fører til Molar campingplass. Stien opp langs fjellsiden og mot fjelltoppen er kjent som Leslie's Pass. Stien følger åsryggen frem til undersiden av et lag med steiner, som den går forbi på den sørlige siden. Veien fortsetter opp en kort talus, etterfulgt av mer vandring opp en ganske bratt bakke. De siste 20 meterne utgjør en gressbakke. Herfra (toppen av Leslie's Pass) fører fjelltoppene til Mafadi. Turen tar tre eller fire dager. 


== Eksterne lenker ==
(en) Mafadi, Sør-Afrika/Lesotho
(en) Hiking på Mafadi
(en) Peak High mountaineering, Sør-Afrika Arkivert 25. desember 2011 hos Wayback Machine.
(en) Informasjon om fjellet Arkivert 19. desember 2010 hos Wayback Machine.
Hurtigløp på skøyter under Vinter-OL 1968 – 5000 meter herrer

5 000 meter hurtigløp på skøyter herrer var en øvelse under Vinter-OL 1968. Øvelsen ble avholdt på Anneau de Vitesse i Grenoble, Frankrike torsdag den 15. februar 1968.
39 skøyteløpere fra 18 nasjoner deltok i øvelsen.


== Medaljevinnere ==


== Rekorder ==
Dette var gjeldende verdens og olympisk rekord før Vinter-OL i 1968.

Først senket finske Kimmo Koskinen den olympiske rekorden i det andre paret til 7.35,9. Så i det tredje par forbedret nederlandske Kees Verkerk den olympiske og verdensrekorden til 7.23,2. Deretter kom norske Fred Anton Maier i det femte paret og senket rekordene videre til 7.22,4 og ble olympisk mester.


== Resultater ==


== Referanser ==


== Eksterne lenker ==
(en) Hurtigløp på skøyter under Vinter-OL 1968 – 5000 meter herrer – Olympedia 
(en) Offisiell olympisk rapport
(en) Speed Skating at the 1968 Grenoble Winter Games: Men's 5,000 metres Arkivert 7. desember 2013 hos Wayback Machine. på Sports-reference.com/olympics
(en) Distance result: Olympic Winter Games 1968 ­· Men · 5.000 Meter Resultater på SpeedSkatingNews.info
Resultatoversikt på SpeedSkatingStats.com en nl Results of the 1968 Olympic Winter Games 5000 meters Men
(en) Results Olympic Games 1967/1968 Men - 5000m : 15 Feb 1968 - Grenoble på www.ISU.html.infostradasports.com
(en) Speed Skating - 1968 Olympic Games - Results Men's 5000 m - 15th February på The-Sports.org
(pl) Wudarski, Pawel (1999). «Wyniki Igrzysk Olimpijskich» (PDF). Besøkt 14. mars 2010.
Afghanistan under Sommer-OL 1956

Afghanistan under Sommer-OL 1956. Tolv sportsutøvere, alle menn, representerte Afghanistan i Sommer-OL 1956 i Melbourne. Dette var tredje gang Afghanistan deltok i et OL. De deltok kun i landhockey, hvor de ble utslått i gruppespillet.


== Medaljer ==


== Kilder ==
Resultater og profilside Arkivert 21. januar 2009 hos Wayback Machine. på sports-reference.com
Burma under Sommer-OL 1956

Burma under Sommer-OL 1956. Elleve sportsutøvere fra Burma deltok for tredje gang i et OL under Sommer-OL 1956 i Melbourne. Burma vant ikke noen medalje.  


== Medaljer ==


== Eksterne lenker ==
Resultater og profilside Arkivert 14. desember 2012 hos Wayback Machine. på sports-reference.com
Michal Malák

Michal Malák (født 25. august 1980 i Poprad) er en slovakisk langrennsløper, som har konkurrert siden 1998. Han har deltatt ved to Vinter-OL, i 2006 i Torino og 2010 i Vancouver.
Hans beste resultat i verdensmesterskapet er en 15.-plass i lagsprinten i Sapporo i 2007.


== Eksterne lenker ==
(en) Michal Malák – Olympedia 
(en) Michal Malák – Sports-Reference (OL-resultater – arkivert) 
(en) Michal Malák – FIS (langrenn)
Sterling Knight

Sterling Sandmann Knight (født 5. mars 1989 i Houston i Texas) er en amerikansk skuespiller og sanger. Han er best kjent for sin rolle som Chad Dylan Cooper i Disney-serien Sonny With a Chance, Christopher Wilde i Disney Channel Original Movie, Starstruck og Ty Parker i Elle: A Modern Cinderella Tale.


== Oppvekst ==
Sterling Sandman Knight ble født 5. mars 1989. Han har en søster, Samantha Scarlett og en bror, Spencer Shuga. Han bodde i Houston i Texas før han flyttet til California for å bli skuespiller.


== Karriere ==
Knight begynte sin karriere på scenen i lokale produksjoner. Han fikk sin skuespillerdebut i mindre roller i Ro, Karrieredagen, og Hi-moro.
Knights første rolle med Disney var i en episode av Hannah Montana, der spilte han Lilys kjæreste Lucas, i 2007. Senere på året dukket Knight også opp i to episoder av The Closer.
I 2008 opptrådte Knight i Out of Jimmy's Head og Grey's Anatomy.
I 2009 startet Knight rollen som Chad Dylan Cooper i Sonny With a Chance. Han fikk sin filmdebut i 17 Again som Alex O'Donnell.
I 2010 spiller Knight i Disney Channel Original Movie, Starstruck, som Christopher Wilde. Av filmens sanger er det kun «Starstruck» som synges av Knight, resten synges av Drew Ryan Scott. Knights neste prosjekt var filmen Elle: A Modern Cinderella Tale med Ashlee Hewitt. Knight spiller Ty Parker, en sanger/låtskriver som finner en jente på innspillingen i et studio, og når hun forlater ham, drar han på en reise for å finne henne. Filmen er planlagt utgitt en gang i 2010.


== Filmografi ==
Calm (2005-nåtid) – Skater Boy
Career Day (2006) – Ben Taylor
Hi-Jinks (2006) – Brendan
Hannah Montana (2007) – Lucas
The Closer (2007) – Grady Reed
Out of Jimmy's Head (2008) – Brad
Grey's Anatomy (2008) – Kip
Sonny With a Chance (2009) – Chad Dylan Cooper
Ball’s Out: The Gary Houseman Story (2009) – Samuel
17 Again (2009) – Alex O'Donnell
Starstruck (2010) – Christopher Wilde
Elle: A Modern Cinderella Tale (2010) – Ty Parker


== Referanser ==


== Eksterne lenker ==
(en) Sterling Knight på Internet Movie Database 
(sv) Sterling Knight i Svensk Filmdatabas 
(da) Sterling Knight på Scope 
(fr) Sterling Knight på Allociné 
(en) Sterling Knight på AllMovie 
(en) Sterling Knight hos Turner Classic Movies 
(en) Sterling Knight hos Rotten Tomatoes 
(en) Sterling Knight hos The Movie Database
Hanglip

Hanglip («Hengende leppe» på afrikaans) er en del av den sentrale fjellkjeden Soutpansberg ved byen Louis Trichardt i provinsen Limpopo i Sør-Afrika. Fjellet har en høyde på 1 719 moh. og har en radarstasjon på toppen. Fjellet utgjør et fremstående landemerke som er synlig fra byen og riksvei NH1.  
Hanglip-fjellet ligger i det 354 hektar store Hanglip-reservatet i Hanglip nasjonalskog. Nasjonalskogen har kommersielle furuplantasjer, vernet naturskog og bushveld. Furuplantasjene høstes i sykluser på 30-40 år for tømmerbruk og bygningsmateriale. 
Geologisk sett består fjellet av hellende lag av Karoo-supergruppen, inkludert avsetninger av glasial morene (eng. glacial till). Avsetninger av rød kvartsitt og grå andesitt (lava) er også til stede. 
Fra 1867 ble området kontrollert av Venda etter at de kjøpte geværer fra elefantjegere. I 1898 ble Venda under Mphefu kastet ut fra Schoemansdal av boerne under ledelse av general Piet Joubert. Som en forsikring mot ytterligere angrep ble Fort Botha bygget under Hanglip, noen km sørvest for Mphefus kraal. Ruinene av fortet eksisterer fortsatt, og ligger nær gravene til Venda-kapteiner som en helligdom for den lokale stammen. Byen Louis Trichardt ble grunnlagt etter konflikten. 
Turgåere kan ordne overnatting i Hangliphytta som ligger øst for fjellet, og bilister kan besøke en rasteplass mot den sørlige skråningen. 


== Kilder ==
Soutpansberg hiking trail, Department of Forestry, februar 1978.
Bobbie Friberg da Cruz

Bobbie Friberg da Cruz (født 16. februar 1982 i Göteborg) er en svensk fotballspiller som spiller for Norrköping.


== Eksterne lenker ==
(en) Bobbie Friberg da Cruz – Transfermarkt 
(en) Bobbie Friberg da Cruz – FootballDatabase.eu 
(en) Bobbie Friberg da Cruz – Soccerway 
(en) Bobbie Friberg da Cruz – FBref
Bahamas under Sommer-OL 1956

Bahamas under Sommer-OL 1956. Fire sportsutøvere fra Bahamas deltok i to sporter under Sommer-OL 1956 i Melbourne. Bahamas, som deltok for andre gang i et OL, vant sin første medalje, en bronse i seiling og ble 35. beste nasjon.   


== Medaljer ==


== Medaljevinnerne ==


== Eksterne lenker ==
Resultater og profilside Arkivert 3. mars 2016 hos Wayback Machine. på sports-reference.com
Bermuda under Sommer-OL 1956

Bermuda under Sommer-OL 1956. Tre sportsutøvere fra Bermuda deltok i en sport under Sommer-OL 1956 i Melbourne. Bermuda, som deltok fjerde gang i et OL, vant ikke noen medaljer.


== Medaljer ==


== Eksterne lenker ==
OL-resultater på Sports-reference.com Arkivert 17. desember 2012 hos Wayback Machine.
Britisk Guyana under Sommer-OL 1956

Britisk Guyana under Sommer-OL 1956. Fire sportsutøvere fra Britisk Guyana deltok for tredje gang i et OL under Sommer-OL 1956 i Melbourne med fire deltaker i to sporter. De vant ikke noen medaljer.


== Medaljer ==


== Eksterne lenker ==
Resultater og profilside Arkivert 23. desember 2008 hos Wayback Machine. på sports-reference.com
Ceylon under Sommer-OL 1956

Ceylon under Sommer-OL 1956. Tre sportsutøvere fra Ceylon deltok i to sporter i Sommer-OL 1956 i Melbourne. Ceylon, som deltok for tredje gang i et OL, vant ingen medaljer.


== Medaljer ==


== Eksterne lenker ==
Resultater og profilside Arkivert 17. desember 2012 hos Wayback Machine. på sports-reference.com
Flå de små

Flå de små er et musikkalbum utgitt av Fark i 2001. 
Dette var også bandets siste utgivelse.


== Sporliste ==
«Kjære TV2» (Fjellheim/Rodahl)
«Lys» (Per Einar Fjellheim)
«Du» (Per Einar Fjellheim)
«Vi-2» (Jan Inge Tjørhom)
«Kjærlighet på pinne» (Fjellheim/Tjørhom)
«Får æ ein dains» (Per Einar Fjellheim)
«Flå de små» (Fjellheim/Rodahl)
«Stormen» (Per Einar Fjellheim)
«La mæ få lov å værra liten» (Fjellheim/Rodahl)
«Hos dæ» (Heimstad/Tjørhom)
«Sankthansnatt» (Fjellheim/Tjørhom)


== Medvirkende ==


=== Fark ===
Per Einar Fjellheim - sang, gitar, kor, låtskriver, tekniker, arrangement
Arnt Egil Rånes - gitarer, kor, produsent, tekniker, arrangement, programmering
Jan Inge Tjørhom – bass, kor, låtskriver, tekniker, arrangement
Reidulf Wormdal - keyboard, trekkspill, orgel, tekniker, arrangement, programmering
Jan Ove Oksvoll – trommer, perkusjon, tekniker, arrangement


=== Øvrige medvirkende ===
Julie Fjellheim - sang/kor på Du
Ola Viken - kor
Thor Edvard Fjellheim - kor på Kjærlighet på pinne
Leif Jørgensen - steelgitar på La mæ få lov å værra liten
Tove Brovold Vasaasen - fløyte på Du og Sankthansnatt
Roberth Opsahl-Engen - miksing, mastering
Tommy Rodahl - låtskriver
Arne Nordtømme - fotograf
Eivind Berre - coverdesign


== Eksterne lenker ==
Flå de små
Per Fagerhøi

Per Fagerhøi (født 21. april 1954, død 23. august 2018 i Krokstadelva) var en norsk funksjonshemmet langrennsløper. Han var funksjonsfrisk fram til 1995, da han fikk diagnostisert muskelsykdommen CMT (Charcot-Marie-Tooth Disease).Han deltok i langrenn for sittende ved de paralympiske vinterlekene 2010 i Vancouver, der han var den norske troppens eldste deltaker.


== Referanser ==


== Eksterne lenker ==
Profil på Vancouver 2010
Nikodem Caro

Nikodem Caro (født 23. mai 1871 i Łódź, død 27. juni 1935 i Roma) var kjemiker og entreprenør. 


== Liv og virke ==


=== Bakgrunn ===
Nikodem Caro var av jødisk religion; hans familie hadde kjente rabbinere i stamtreet, faren var utdannet rabbiner og virket som kjøpmann i Łódź, og der var han visekonsul for Det tyske rike. 


=== Kjemiker ===
Nikodem Caro studerte kjemi i Berlin ved Technische Hochschule Charlottenburg og fikk sin doktorgrad ved universitetet i Rostock. Fra 1895 og framover arbeidet han ved Deutsche Dynamit AG sammen med Adolf Frank med utviklingen av kalsiumcyanamid som et middel for å fiksere nitrogen. Sammen utviklet de metoden som blir kalt Frank-Caro-prosessen. Caro ble en viktig figur i gjødselsindustrien og en rival til Fritz Haber.
Caro forfattet en rekke bøker innen sitt fagområde: Gewinnung von Chlor und Salzaeure (1893), Landwirtschaftliche Untersuchungen (1895), Handbuch für Azetylin (1904), Die Torflager als Kraftquellen (1907).
Caro bidro også til produksjon av kjemiske våpen brukt av tyske tropper under 1. verdenskrig. Etter krigen ble han første president i Bayrische Stickstoffwerke AG. 
Nikodem Caro ble gjort til æresborger i hele 18 bayerske kommuner, han ble bulgarsk generalkonsul, og æressenator ved flere universiteter. Han ble også medlem av det russiske vitenskapsakademi.
Etter at Hitler kom til makten ble raskt det vanskelig for jødene, og da dro Caro fra Berlin til Sveits og Italia. Caro døde i 1935 og ble gravlagt i Zürich.


== Litteratur ==
(de) Bruno Waeser: «Caro, Nikodem.» I Neue Deutsche Biographie (NDB). Bind 3, Duncker & Humblot, Berlin 1957, ISBN 3-428-00184-2, s. 153 (digitalisering).
Helmut Hilz: Nikodem Caro, in: Manfred Treml, Wolf Weigand (Hrsg.): Geschichte und Kultur der Juden in Bayern. Lebensläufe. München : Saur, 1988, S. 281–284
Deutscher Wirtschaftsverlag AG (Hrsg.): Reichshandbuch der Deutschen Gesellschaft. Band 1, Berlin 1931


== Referanser ==


== Eksterne lenker ==
– biografi
Brasil under Sommer-OL 1956

Brasil under Sommer-OL 1956. Førtisju sportsutøvere, førtiseks menn og en kvinne, fra Brasil deltok i tolv grener under Sommer-OL 1956 i Melbourne. Brasil kom på en delt 25.-plass med en gullmedalje.


== Medaljer ==


== Medaljevinnerne ==


== Kilder ==
Brasil under Sommer-OL 1956: Resultater og profilside Arkivert 15. juni 2013 hos Wayback Machine. på sports-reference.com